Държавен вестник, бр. 30, 2026 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  30
2. данни и документи, удостоверяващи 
квалификацията и професионалния опит на 
лицата:
а) автобиография за всяко от лицата, в 
която се посочва съответното образование, 
квалификация и професионален опит;
б) придобитата степен на образование се 
удостоверява, като се предоставят данни за 
серията и номера на притежаваната диплома 
за средно или висше образование; за диплома 
за завършено средно или висше образование 
в Република България, която е издадена пре­
ди 1 януари 2012 г., се представя нотариално 
заверен препис от нея; за диплома, която не 
е издадена от средно или висше училище в 
Република България, се посочва и номер на 
удостоверението за признаване на придоби­
тото средно или висше образование, вписано 
в регистъра за академично признаване, воден 
от Националния център за информация и 
документация, или се прилага заверено копие 
от удостоверението;
3. декларация за наличие на извършено 
вече оценяване на репутацията на лицето 
в качеството му на лице, придобиващо или 
увеличаващо квалифицираното си участие 
или участващо в управлението на инвести­
ционен посредник, кредитна институция, за­
страховател, презастраховател, управляващо 
дружество, лице, управляващо алтернативен 
инвестиционен фонд,  доставчик на услуги 
за колективно финансиране, издател на 
токени, обезпечени с активи или доставчик 
на услуги за криптоактиви; данни за компе­
тентния орган, извършил оценяването, и за 
резултата от него; в случаите, когато лицето 
разполага с мотивирано писмено решение на 
компетентния орган, извършил оценяването, 
се прилага копие от решението;
4. декларация за наличието или липсата 
на санкции, ембарго или мерки, свързани с 
тероризъм, финансиране на тероризъм или 
разпространение на оръжия, определени 
от държава членка, Европейския съюз или 
международна организация;
5. декларация с описание на заеманите 
други длъжности, изпълняваните функции 
и професионални дейности с посочване на 
времето, което се отделя за тях;
6. декларация от лицето, съдържаща:
а) идентификационни данни за обвърза­
ните с него лица по смисъла на § 1, т. 8 от 
допълнителните разпоредби на Закона за 
пазарите на криптоактиви;
б) описание на финансовите и нефинансо­
вите взаимоотношения на заявителя с лицата 
по буква „а“, включително информация за 
дялови участия и право на глас в юридически 
лица, когато е приложимо;
в) информация относно това дали, до­
колкото му е известно, са налице данни за 
негови обвързани лица по смисъла на § 1, 
т. 8 от допълнителните разпоредби на Закона 
за пазарите на криптоактиви, които дават 
основание за съмнение относно неговата 
надеждност и репутация; при наличие на 
такива обстоятелства се представя допълни­
телна информация, включително посочване 
на обвързаните лица и описание на връзките 
им с лицето;
7. декларация от дружеството заявител 
относно това дали, доколкото е известно, са 
налице данни за лицето и негови обвързани 
лица по смисъла на § 1, т. 8 от допълни­
телните разпоредби на Закона за пазарите 
на криптоактиви, които дават основания за 
съмнение относно надеждността и пригод­
ността на лицето; при наличие на такива 
обстоятелства трябва да бъде представена 
допълнителна информация, включително 
посочване на обвързаните лица и описание 
на връзките им с лицето. 
(2) За обстоятелствата по чл. 18, параграф 5, 
буква „а“ от Регламент (ЕС) 2023/1114 се 
представят декларации от всеки член на 
ръководния орган на издателя на токени, 
обезпечени с активи. 
(3) Поне половината от членовете на 
ръководния орган на издател на токени, 
обезпечени с активи по ал. 1, представят 
документи, удостоверяващи квалификация и 
професионален опит в областта на крипто­
активите, финансите, икономиката, правото, 
счетоводството, одита, управлението, регу­
лирането на финансите, информационните 
технологии и количествените методи. 
(4) За всички лица по ал. 1 се прилагат 
изискванията на Съвместните насоки относно 
оценката на пригодността на членовете на 
управителния орган и акционерите, преки 
или непреки, с квалифицирано дялово учас­
тие в издатели на ТОА и на ДУК, издадени 
съвместно от Европейския банков орган и 
Европейския орган за ценни книжа и пазари 
(EBA/GL/2024/09; ESMA75-453128700-10), 
наричани по-нататък „Съвместни насоки“, 
за които Комисията е взела решение за 
прилагането им съгласно чл. 13, ал. 1, т. 26 
от Закона за Комисията за финансов надзор.
(5) При извършване на оценката на ин­
дивидуалната пригодност на лице по ал. 1, 
както и при извършване на оценката на 
колективната пригодност на ръководния 
орган на издател на токени, обезпечени с 
активи по ал. 1, се прилагат изискванията 
на Съвместните насоки. При оценяване на 
уменията на членовете на ръководния орган 
се вземат предвид функциите на длъжността. 
Неизчерпателен списък на подлежащите на